Text file: 6211.txt
author: golica
downvotes: 14
end consideration date: 2014-11-18
id: '6211'
number comments: 16
number views: 2064
proposal type: Odziv pristojnega organa
response: "Odziv Ministrstva za okolje in prostor\nPodlago za ukrepanje v zvezi z\
  \ opu\u0161\u010Denimi objekti, kakr\u0161ni so opisani v predlogu, \u017Ee ureja\
  \ Zakon o graditvi objektov (v nadaljevanju: ZGO-1). Zakon pri tem lo\u010Di med\
  \ objekti, ki predstavljajo nevarne gradnje in med objekti, ki ne predstavljajo\
  \ nevarne gradnje, imajo pa tak\u0161ne pomanjkljivosti, ki slabo vplivajo na zunanjo\
  \ podobo naselja in krajine.\nZGO-1 v to\u010Dki 13.3 prvega odstavka 2. \u010D\
  lena definira nevarno gradnjo kot gradnjo, ki se \u017Ee izvaja ali \u017Ee zgrajeni\
  \ objekt ogro\u017Ea premo\u017Eenje, zdravje in \u017Eivljenje ljudi, promet, sosednje\
  \ objekte oziroma njhovo okolico. Za ukrepanje v zvezi z nevarno gradnjo je pristojna\
  \ gradbena in\u0161pekcija, ki v skladu z 154. \u010Dlenom ZGO-1 v primeru nevarne\
  \ gradnje ustavi gradnjo oziroma prepove uporabo tak\u0161nega objekta ter odredi,\
  \ da se na objektu oziroma v delu objekta v roku, ki ga dolo\u010Di, izvedejo nujna\
  \ vzdr\u017Eevalna dela, ali pa da se objekt ustrezno obnovi ali odstrani. V primeru\
  \ ugotovljene nevarne gradnje s strani gradbene in\u0161pekcije je v 181. \u010D\
  lenu predviden tudi prekr\u0161ek in kaznovanje z globo, in sicer gre za prekr\u0161\
  ek investitorja oziroma lastnika nevarne gradnje, pri \u010Demer se razponi glob\
  \ razlikujejo glede na to, ali je kr\u0161itelj pravna oseba, samostojni podjetnik\
  \ posameznik ali posameznik, ki samostojno opravlja dejavnost, odgovorna oseba tak\u0161\
  ne osebe ali posameznik kot fizi\u010Dna oseba. Pri prisilnem izvr\u0161evanju izre\u010D\
  enih ukrepov in kazni v primeru neprostovoljne izvr\u0161itve izre\u010Denih ukrepov\
  \ gradbene in\u0161pekcije s strani in\u0161pekcijskega zavezanca lahko gradbena\
  \ in\u0161pekcija uporabi instrument prisilne izvr\u0161be, ki jih omogo\u010Da\
  \ zakon, ki ureja upravni postopek, in instrumentov prisilne izvr\u0161be, vklju\u010D\
  no s prisilitvenimi kaznimi, ki jih omogo\u010Da ZGO-1 v 147. do 149. \u010Dlenu.\n\
  \u010Ce gre za objekt, ki ima tak\u0161ne pomanjkljivosti, da zaradi izrabljenosti,\
  \ zastarelosti, vremenskih vplivov ali u\u010Dinkovanja tretjih zelo slabo vpliva\
  \ na zunanjo podobo naselja in krajine in so posledica opustitve redne in pravilne\
  \ uporabe ter vzdr\u017Eevanja nepremi\u010Dnine, pa ne gre za nevarno gradnjo,\
  \ ZGO-1 v 6. \u010Dlenu vsebuje pravno podlago za mo\u017Enost ukrepanja ob\u010D\
  ine. Na podlagi 6. \u010Dlena ZGO-1 lahko ob\u010Dina v tak\u0161nih primerih zaradi\
  \ zavarovanja javne koristi zave\u017Ee lastnika, da izvede nujno potrebna vzdr\u017E\
  evalna dela. Ob\u010Dina sprejme odlok, v katerem dolo\u010Di obmo\u010Dja oziroma\
  \ objekte, na katerih je treba izvesti vzdr\u017Eevalna dela, katera vzdr\u017E\
  evalna dela je treba izvesti oziroma merila za njihovo dolo\u010Ditev ter predvidi\
  \ oceno njihovih stro\u0161kov. V odloku lahko ob\u010Dina predvidi tudi vi\u0161\
  ino sredstev, ki jih bo prispevala za pokritje dela stro\u0161kov v zvezi s predvidenimi\
  \ vzdr\u017Eevalnimi deli. Na podlagi navedenega odloka pristojni ob\u010Dinski\
  \ organ po uradni dol\u017Enosti izda odlo\u010Dbo, s katero lastnika zave\u017E\
  e, da v dolo\u010Denem roku izvede vzdr\u017Eevalna dela, opredeljena v odloku.\
  \ \u010Ce je objekt zavarovan v skladu s predpisi, ki urejajo varstvo kulturne dedi\u0161\
  \u010Dine, je treba dela izvajati v sodelovanju z organom, pristojnim za varstvo\
  \ kulturne dedi\u0161\u010Dine. ZGO-1 nadalje dolo\u010Da, da \u010De zavezanec\
  \ v roku, dolo\u010Denim z odlo\u010Dbo, ne izvede predpisanih vzdr\u017Eevalnih\
  \ del, se opravi izvr\u0161ba za nedenarno obveznost po drugih osebah v skladu s\
  \ predpisi o splo\u0161nem upravnem postopku. \u010Ce ob\u010Dina za izvr\u0161\
  bo iz prej\u0161njega odstavka sama zalo\u017Ei sredstva za izvedbo vzdr\u017Eevalnih\
  \ del, pridobi na objektu, na katerem so se izvedla vzdr\u017Eevalna dela, zakonito\
  \ hipoteko v vi\u0161ini stro\u0161kov izvedbe vzdr\u017Eevalnih del. \u010Ce se\
  \ pri izvedbi del, odrejenih z odlo\u010Dbo ob\u010Dine na podlagi neodvisnih strokovnih\
  \ ocen ugotovi, da ugotovljenih pomanjkljivosti na objektu ni mo\u017Eno odpraviti\
  \ samo z vzdr\u017Eevalnimi deli, lahko ob\u010Dina izda novo odlo\u010Dbo, v kateri\
  \ odredi rekonstrukcijo objekta, \u010De pa se ugotovi, da je objekt v tak\u0161\
  nem stanju, da pomanjkljivosti ni mogo\u010De odpraviti niti z rekonstrukcijo objekta,\
  \ lahko ob\u010Dina odredi odstranitev objekta.\nUpo\u0161tevajo\u010D dejstvo,\
  \ da ZGO-1 \u017Ee vsebuje pravne podlage oziroma uzakonja na\u010Din ravnanj tako\
  \ v primeru nevarnih gradenj kot tudi v primeru gradenj, ki slabo vplivajo na videz\
  \ naselja oziroma krajine, pravno normiranje tega podro\u010Dja ni potrebno, zato\
  \ ocenjujemo, da je predlog neprimeren za nadaljnjo obravnavo.\n "
response date: 2014-12-02
response due date: null
sent date: 2014-10-20
title: "Ureditev opu\u0161\u010Denih hi\u0161"
upvotes: 19
url: https://predlagam.vladi.si/predlog/6211
